tartuNLP/wikipedia-smugri-20251201 huggingface dataset:
Ariane Friedrich

Ariane Friedrich (s. 10. tammikuuta 1984) on saksalainen korkeushyppääjä. Hän edusti urallaan LG Eintracht Frankfurtia ja häntä valmensi Günter Eisinger.
Friedrich voitti alle 20-vuotiaiden Euroopan-mestaruuden Tampereella 2003 tuloksella 188 cm. Euroopan cupissa hän sijoittui 2004 kolmanneksi hypättyään 192. Alle 23-vuotiaiden EM-kilpailuissa hän sai pronssia 2005. Universiadeissa hän sijoittui kolmanneksi 2005, toiseksi 2007 ja voitti 2009.
Friedrich sijoittui kahdeksanneksi Valencian sisäratojen MM-kilpailuissa 2008 tuloksella 193 cm. Pekingin olympialaisissa hän oli seitsemäs ylitettyään 196. Hän voitti 2008 sekä sisä- että ulkoratojen Euroopan cupin. hän sijoittui samana vuonna neljänneksi. Torinon sisäratojen EM-kilpailuissa 2009 hän voitti kultaa tuloksella 201 cm. Euroopan joukkuemestaruuskilpailuissa Leiriassa hän voitti korkeuden tuloksella 202. Berliinin MM-kilpailuissa 2009 hän sijoittui alun perin kolmanneksi tuloksella 202 cm, mutta nousi vuosia myöhemmin hopeasijalle Anna Tšitšerovan dopinghylkäyksen jälkeen. Hän sai MM-hopeamitalinsa Berliinin ISTAF-kilpailuissa syyskuussa 2019. Barcelonan EM-kilpailuissa 2010 hän oli kolmas tuloksella 201. Lontoon olympialaisissa 2012 hän karsiutui loppukilpailusta.
Friedrich on voittanut Saksan ulkoratamestaruuden vuosina 2004, 2007–2010 ja 2012 sekä hallimestaruuden 2006–2010 ja 2012. Hän hyppäsi ennätyksensä 206 cm Berliinissä 14. kesäkuuta 2009. Tuolloin hän paransi Heike Henkelin lähes 18 vuotta vanhaa Saksan ennätystä yhdellä senttimetrillä. Hallissa hän on hypännyt parhaimmillaan 205 cm Karlsruhessa 15. helmikuuta 2009.
Oliver Sykes

Oliver Scott Sykes (tunnetaan myös nimellä Oli Sykes, s. 20. marraskuuta 1986 Ashford, Englanti) on englantilaisen rockyhtye Bring Me the Horizonin laulaja ja vaatemerkki Drop Dead Clothingin perustaja. 
Lapsuus ja nuoruus.
Oliver Sykes syntyi 20. marraskuuta 1986 Ashfordissa Englannissa Ian ja Carol Sykesille. Hänen perheensä lähti Australiaan Oliverin ollessa pikkulapsi, ja he muuttivat Perthin ja Adelaiden välillä useita kertoja vanhempien töiden takia. Oliverin ollessa kahdeksanvuotias perhe muutti takaisin Englantiin asettuen Sheffieldiin. Hän kävi nuorena Stocksbridge High Schoolia, jossa hän piti erityisesti taideaineista. Hän oli kuvataiteessa erittäin lahjakas, ja samalla hänen kiinnostuksensa musiikin tekemiseen heräsi.
Ura.
Alkuajat.
Vuoden 2003 aikana Sykes alkoi tavoitella musiikista ammattiaan. Aluksi Sykes julkaisi kokeellista EDM- ja hip hop vaikutteista musiikkia, mutta myöhemmin hän alkoi keskittyä pelkkään metallimusiikkiin ja perusti Bring Me The Horizonin Lee Malian, Matt Nichollsin ja Matt Keanin kanssa.
Bring Me The Horizon (2004–).
Bring Me The Horizonin ensimmäinen demo Bedroom Sessions näki päivänvalon vuonna 2004, ja sen saatua hyvää palautetta yhtye julkaisi vielä samana vuonna EP:n This is What The Edge of Your Seat Was Made For. Myöhemmin vuonna 2006 yhtye julkaisi ensimmäisen albuminsa Count Your Blessingsin. Heidän toinen albuminsa Suicide Season julkaistiin vuonna 2008. Yhtye alkoi kasvaa räjähdysmäisesti, ja vuonna 2010 julkaistu kolmas albumi There Is a Hell, Believe Me I've Seen It. There Is a Heaven, Let's Keep It a Secret nosti heidät metallimaailman pinnalle. Yhtyeen neljäs albumi Sempiternal julkaistiin vuonna 2013, ja viides albumi That's The Spirit vuonna 2015, jonka myötä yhtye hylkäsi lähes kokonaan metalcore-identiteettinsä ja teki albumista hyvin rock-painotteisen. Kuudes albumi amo julkaistiin vuonna 2019, sisältäen rockmusiikin lisäksi elementtejä hip-hopista, trapista ja elektronisesta tanssimusiikista.
Drop Dead Clothing.
Sykes perusti vuonna 2005 oman vaatemerkin Drop Dead Clothing, joka on tullut tunnetuksi osaltaan Bring Me The Horizonin menestyksen ansiosta. Vaatemerkki on julkaissut useita yhteistyömallistoja muun muassa Segan, Jurassic Parkin ja Game of Thronesin kanssa. Drop Deadilla on verkkokauppa ja liikkeet Lontoossa ja Sheffieldissä.
Svetlana Boginskaja

Svetlana Leonidovna Boginskaja (, s. 9. helmikuuta 1973 Minsk) on valkovenäläinen, uransa huippuvuosina Neuvostoliittoa ja IVY:ä edustanut telinevoimistelija ja olympiavoittaja.
Soulin 1988 olympialaisissa Boginskaja voitti kultaa joukkuekilpailussa sekä pistein 19,905 hypyssä. Hopeaa hän sai permannolla pistein 19,887 ja pronssia moniottelussa pistein 79,400. Nojapuilla hän sijoittui viidenneksi (19,899) kuten myös puomilla (19,787). Barcelonan 1992 olympialaisissa Boginskaja voitti kultaa joukkuekilpailussa. Hypyssä hän sijoittui neljänneksi (9,899) ja oli viides sekä neliottelussa (39,673) että puomilla (9,862). Atlantan 1996 olympialaisissa Boginskaja sijoittui Valko-Venäjää edustaen viidenneksi hypyssä (9,712), kuudenneksi joukkuekilpailussa ja 14:nneksi neliottelussa (38,499).
Rotterdamin MM-kilpailuissa 1987 Boginskaja saavutti hopeaa joukkuekilpailussa ja pronssia puomilla. Stuttgartin MM-kilpailuissa 1989 hän voitti kultaa joukkuekilpailussa, moniottelussa ja permannolla. Indianapolisin MM-kilpailuissa 1991 hän voitti kultaa joukkuekilpailussa ja puomilla sekä saavutti hopeaa moniottelussa. Pariisin MM-kilpailuissa 1992 hän saavutti hopeaa hypyssä.
Brysselin EM-kilpailuissa 1989 Boginskaja voitti kultaa moniottelussa, permannolla ja hypyssä. Ateenan EM-kilpailuissa 1990 hän voitti kaikki viisi kultamitalia eli edellä mainittujen kolmen lisäksi puomilla ja nojapuilla. Nantesin EM-kilpailuissa 1992 hän voitti kultaa puomilla ja Birminghamin EM-kilpailuissa 1996 hän saavutti Valko-Venäjää edustaen hopeaa moniottelussa.
Hölö

Hölö on taajama ja entinen kunta Tukholman läänissä ja Södermanlandin historiallisessa maakunnassa Ruotsissa. Vuonna 1952 Hölöön liitettiin viereinen Mörkön kunta. Hölö puolestaan liitettiin osaksi Södertäljen kuntaa vuonna 1971. Vuoden 2010 lopussa Hölön taajamassa oli 1 400 asukasta.
Hölössä ja Mörkössä toimii kotiseutuyhdistys Hölö Mörkö Hembygdsförening. Sen hallinnassa on kotiseututalo Kyrkoskolanissa Hölön kirkkoa vastapäätä. Kotiseututalossa on museokokoelmia, näyttelyjä ja arkisto.
Empire of the Sun (yhtye)

Empire of the Sun on australialainen elektronista ja tanssimusiikkia soittava yhtye, jonka muodostavat Luke Steele ja Nick Littlemore. Yhtyeen "Walking on a Dream" -debyyttialbumin samanniminen kappale oli ehdolla Vuoden kappaleeksi APRA Awards 2009 -tapahtumassa.
Yhtyeen viimeisin studioalbumi "Ask That God" julkaistiin 26. heinäkuuta 2024.
Nimi.
Yhtyeen nimi ei tule vuonna 1984 julkaistusta J. G. Ballardin romaanista "Auringon valtakunta" ("Empire of the Sun)" toisin kuin usein virheellisesti on väitetty. Yhtye on sanonut Rumba-lehden haastattelussa seuraavasti nimen alkuperästä: "Nimemme ei viittaa J. G. Ballardin romaaniin. Se oli vain mukavan mahtipontiselta kuulostava nimi, ja siinä on mukavasti itäistä eksotiikkaa, mihin tavallaan pyrimme musiikissakin."
Scooby-Doo ja peikkokuningas

Scooby-Doo ja peikkokuningas () on vuonna 2008 suoraan DVD:lle julkaistu yhdysvaltalainen animaatioelokuva, joka perustuu animaatiohahmoon Scooby-Doohon. Se oli samalla järjestyksessään 12 suoraan DVD:lle julkaistu Scooby-Doon elokuvasarjassa, jonka aloitti "Scooby-Doo ja saaren zombiet" vuonna 1998. Elokuvan ohjasi ja käsikirjoitti Joe Sichta. Pääosassa ääninäyttelivät Frank Welker, Casey Kasem, Mindy Cohn ja Grey DeLisle.
Elokuva oli omistettu Paulette Oatesille, joka auttoi Warner Bros. Animationin elvyttämisessä 1980-luvun lopulla. Se oli samalla myös ensimmäinen Scooby-Doo animaatio, joka on tuotettu ilman sarjan alkuperäisiä luojia, sekä ilman Hanna-Barbera yhtiötä vaikkakin sarjan tunnus esiintyykin elokuvissa kunnioituksena yhtiötä kohtaan.
Juoni.
Mysteeri poppoo vierailee Halloween karnivaaleissa Halloween yönä. He käyvät katsomassa Krudsky taikurin esitystä, joka kuitenkin kieltää Scoobya pääsemästä katsomaan esitystä. Shaggy ja Scooby päättävät paljastaa taikurin temput olevan vain pelkkää huijausta. Ohjelman mentyä pieleen Krudsky janoaa kostoa Shaggylle ja Scoobylle, ja myöhemmin toivoo teltassaan olevansa oikea taikuri. Samalla paikalle ilmaantunut keiju Willow kuulee miehen toiveen ja vahingossa saa taikurin huomaamaan loitsukirjastaan peikon valtikan. Tämän ja keijutaian avulla hän voisi hallita Halloweenia ja tehdä oikeita taikoja. Krudsky huomaa samalla teltassaan lentävän keijun ja saa napattua hänet, imien itseensä taikavoimia. Hän käyttää samalla keijua lunnaana saadakseen peikkokuninkaalla olevan valtikkaan haltuunsa. Scooby-Doon ja Shaggyn on mentävä alamaailmaan varastamaan Peikkokuninkaan valtikan ennen kuin se joutuu Krudskyn käsiin.
Ainomaija Haarla

Haarla on toiminut 15.3.2023 alkaen Ateneumin ystävät ry:n hallituksen puheenjohtajana, kahden suomalaisen pääomasijoittajan, Korona Invest Oy (1) ja Evli Growth Partners (2), neuvonantajana, Puunjalostusinsinöörien arvopaperilautakunnan jäsenenä sekä Teknillisten Tieteiden Akatemian (TTA) hallituksen valintalautakunnan puheenjohtajana. Aiemmin Haarla on työskennellyt muun muassa Millennium-palkinnon myöntävän Tekniikan Akatemia-säätiön (TAF) toimitusjohtajana vuosina 2009–2013, sitä ennen yrittäjänä ja metsä- ja metalliteollisuuden palveluksessa Suomessa ja Saksan Augsburgissa 2002-2005. (3,4) Haarla toimi World Economic Forumin (WEF) facultyssä vuosina 2010–2015.
Vuonna 1994 alkanut hallitustyö kattaa large, mid &amp; small cap yrityksiä erilaisilla omistuspohjilla (esim. Neste, Korona Invest, Altia, Biohit ja StyroChem Finland), valiokuntatyöskentelyä, startupeja ja kasvuyrityksiä (esim. Gold&amp;Green Foods Oy ja Roima Intelligence Inc.), family officeja sekä rekisteröityjä yhdistyksiä (esim. Paperi-insinöörit, Suomen Strategisen Johtamisen Seura, PRIMA ja EuroCASE). Hän on ollut Directors’ Institute of Finlandin jäsen vuodesta 2005. (5)
Haarla kastoi M/T Stena Poseidonin Prodosplit Shipyardin telakalla Kroatiassa 16.11.2006 ja hänestä tuli tankkerin kummitäti.
Vuosina 2013-2017 Ainomaija Haarla toimi osa-aikaisena työelämäprofessorina Aalto yliopiston kolmella koululla, Aalto CHEM, Aalto BIZ ja Aalto ARTS, sekä opettajana Aalto Ventures-ohjelmassa (AVP) alueena yrittäjyys (corporate entrepreneurship). (6, 7, 8, 9)
Ainomaija Haarla on koulutukseltaan DI (1978), MBA (1992) sekä tekniikan tohtori (2003) Teknillisestä korkeakoulusta (osa nykyistä Aalto yliopistoa). MBA-työ käsitteli synergioita ja väitöskirja tuote-erikoistumista kilpailukykytekijänä paperiteollisuudessa. Hän on täydentänyt opintojaan Stanford University:ssä (yrittäjyys), MIT:ssa (systeemidynamiikka) ja IMD:ssä (johtaminen). 
Finnish Business Angels Association (FiBAN) myönsi TkT Haarlalle Exit of the Year 2016-palkinnon (Gold&amp;Green Foods). FiBAN valitsi hänet Suomen vuoden 2020 business enkeliksi - e Finnish Business Angel of the Year 2020. (10,11) Puunjalostusinsinöörit myönsi hänelle 26.4.2022 ansioplaketin no. 20.
Hän on naimisissa DI Eero Jukka Rafael Haarlan kanssa. Heillä on kaksi lasta ja neljä lastenlasta.
Ainomaija Haarla harrastaa kuvataidetta ja designia, laskettelua, patikointia ja tammien kasvattamista.
Jyväshyvä

Jyväshyvä on suomalainen leipomo, jossa valmistetaan pääasiassa keksejä. Yritys on perustettu 1906. Vuosina 2002–2012 se oli osa Kraft Foodsiin kuuluvaa LU Suomi Oy:tä, jonka Fazer osti elokuussa 2012. Jyväshyvä on saanut nimensä Jyväskylässä toimineesta leipomosta ja keksitehtaasta. Entisen keksitehtaan tiloissa toimii nykyään Minimani-myymälä.
Vertausluku

Vertausluku kertoo vaaleissa puolueeseen tai yhteislistaan kuuluvien ehdokkaiden keskinäisen järjestyksen saamiensa äänien perusteella. Suomessa käytävissä vaaleissa käytetään vertausluvun laskemisessa ns. D’Hondtin menetelmää, jossa vaalilistansa eniten ääniä saanut ehdokas saa vertausluvun, joka on puolueen tai yhteislistan saamien äänien kokonaismäärä. Seuraavaksi eniten saa puolet siitä, kolmas kolmanneksen ja niin edelleen. 
Jos puolueet muodostavat vaaliliiton, niiden ehdokkaat saavat vertausluvun koko vaaliliiton yhteisestä äänimäärästä. Vertauslukua käytetään suhteellisessa vaalitavassa, kuten eduskuntavaaleissa, europarlamenttivaaleissa ja kuntavaaleissa.
Lapland Hotels

Lapland Hotels on suomalainen hotelliketju, johon kuuluu 19 hotellia. Niistä 14 sijaitsee Lapin maakunnan alueella ja viisi kaupunkihotellia etelämpänä: Helsingissä, Oulussa, Tampereella ja Kuopiossa. Lapland Hotels oli vuonna 2019 Suomen kolmanneksi suurin majoitusalan yritys 53 miljoonan euron liikevaihdollaan, edellään vain Scandic Hotels Oy (422 milj. €) ja Sokotel Oy (231 milj. €). Lapland Hotels ja ohjelmapalveluyritys Lapland Safaris kuuluvat Pertti Yliniemen perheyritysryhmään North European Invest Oy.
Lapland Hotels omistaa 19 hotellin lisäksi viisi hiihtokeskusta ja Kittilän lentokentän ravintolatoiminnot.
Historiaa.
Ketjuun kuuluvien hotellien historia sisältää monia käänteitä ja omistusjärjestelyjä. Monet niistä ovat toimineet jo vuosikymmeniä ennen nykyistä omistusta.
Ketjun ensimmäiset kaupunkihotellit perustettiin vuonna 2015 Tampereelle ja Ouluun. Vuonna 2019 kaupunkihotelleja avattiin kaksi lisää, Helsinkiin ja Kuopioon. Yritys avasi uusimman hotellinsa Tampereen Kannen areenalle vuonna 2021.
Lapland Hotels -ketjun hotellit.
Lapin hotellit:
Kaupunkihotellit:
Gustav Långbacka

Gustav Långbacka (s. 8. toukokuuta 1984 Kokkola) on suomalainen entinen jalkapallomaalivahti, joka edusti uransa aikana muun muassa Veikkausliigassa pelaavaa Tampereen Ilvestä.
Långbacka siirtyi IFK Mariehamniin joulukuussa 2008 Kokkolan Pallo-Veikoista yhden kauden sopimuksella.
Långbackan isosisko on kansainvälinen jalkapalloerotuomari Lina Lehtovaara.
David Krumholtz

David Krumholtz (s. 15. toukokuuta 1978 New York, Yhdysvallat) on yhdysvaltalainen näyttelijä. Hänet tunnetaan muun muassa Charlie Eppesin roolista CBS:n televisiosarjassa "Num3rot". 
Krumholtz syntyi Queensissa New Yorkissa juutalaiseen perheeseen. Hänen isänsä vanhemmat olivat siirtolaisia Puolasta, ja hänen äitinsä muutti Yhdysvaltoihin Unkarista vuonna 1956.
Krumholtz on käsikirjoittanut, tuottanut ja ohjannut elokuvan "Big Breaks" (2009).
Krumholtz avioitui näyttelijä Vanessa Brittingin kanssa vuonna 2010. Heillä on vuonna 2014 syntynyt tytär.
Ta’ Qali

Ta’ Qali on Maltan keskiosassa, Attardin kunnassa sijaitseva kylä. Maltan kansallisstadion, kansallispuisto sekä kansallinen vihannestori, paikalliselta nimeltään Pitkalija, sijaitsevat siellä.
Ennen toista maailmansotaa alueelle rakennettiin sotilaallinen lentotukikohta RAF Ta Kali Britannian kuninkaallisten ilmavoimien käyttöön. Tänä aikana alue toimi lentokenttänä, mutta on siitä lähtien muuttunut yhä enemmän siviilien käyttöön. Alue on pinta-alaltaan pieni mutta varteen otettava paikka viettää viikonloppua tai käydä eväsretkellä. Luonnonpuistossa on pidetty lukuisia kansainvälisiä konsertteja: muun muassa Status Quo, Deep Purple, Iron Maiden, Demis Roussos sekä Bonnie Tyler ovat esiintyneet siellä. Kansainväliset artistit kuten esimerkiksi Riccardo Fogli ovat myös pystyttäneet puistoon omia puitaan.
Ta’ Qali on edelleen keskittynyt lentokenttätoimintaan, mutta suurinta osaa kiitotiealueesta käyttää paikallisen klubin omistajat. Nykyään monet entiset sotilaalliset rakennelmat on korvattu tehtailla, joissa maltalaiset toteuttavat käsitöitään. Eräästä käsityötehtaasta on tullut tärkeä turistinähtävyys. Kylässä on myös Maltan ilmailumuseo, jossa voi tutustua Maltan historian lentokoneisiin.
Jens Kidman

Jens Roland Kidman (s. 8. kesäkuuta 1966 Uumaja) on ruotsalainen muusikko joka on parhaiten tunnettu progressiivista metallia soittavan Meshuggahin laulajana ja perustajajäsenenä. Yhtyeen alkuaikoina Kidman soitti yhtyeessä rytmikitaraa laulamisen lisäksi. 1990-luvun alkupuolella hän kuitenkin jätti kitaransoiton ja keskittyi laulamiseen, kun rytmikitaristi Mårten Hagström liittyi Meshuggahiin. Kidman yhdistelee laulutekniikassaan murinaa ja hardcore-tyylistä huutoa.
Junilistan

Junilistan on ruotsalainen euroskeptinen puolue.
Sen perustivat entinen sosiaalidemokraatti, metsätalouden professori Sören Wibe ja Nordean pääekonomisti Nils Lundgren, joka vastustaa euroa. Puolue sai nimensä Tanskan JuniBevægelsenilta, joka perustettiin vastustamaan Maastrichtin sopimusta siitä järjestetyssä kansanäänestyksessä.
Puolue perustettiin vuonna 2004 saman vuoden europarlamenttivaaleja varten. Se sai tuolloin 14 % äänistä ja kolme meppiä. Lundgrenin lisäksi valituiksi tulivat entinen sosiaalidemokraatti Hélène Goudin ja entinen kristillisdemokraatti Lars Wohlin. Sen jäsenet istuivat europarlamentissa Itsenäisyys/demokratia-ryhmässä. Wohlin palasi Kristillisdemokraatteihin vuoden 2006 valtiopäivävaaleissa.
Puolue osallistui myös vuoden 2006 valtiopäivävaaleihin, jolloin se sai 0,47 % äänistä. Vuoden 2009 europarlamenttivaaleissa se sai 3,6 % äänistä ja menetti kaikki meppinsä.
Lasisydän

Lasisydän on Matti Kassilan ohjaama ja tuottama, kirjailija Tauno Yliruusin kanssa yhteistyössä käsikirjoittama elokuva vuodelta 1959. Elokuvassa menestynyt lasitaiteilija (Jussi Jurkka) pakenee elämän tyhjyyttä ja tapaa kulkurin (Toivo Mäkelä) ja bussiemännän (Aila Pilvessalo).
Tuotanto.
Kassila kokeili yhdessä Osmo Harkimon kanssa elokuvantekoa omassa tuotantoyhtiössä, jollainen tapa oli muualla jo yleistynyt. Elokuva menestyi huonosti, ja kokeilu jäi ainoaksi. Pienessä tuotantoryhmässä oli näyttelijöiden lisäksi vain neljä henkilöä: ohjaaja, kuvaaja, äänittäjä ja järjestäjä. Elokuvanteon aikana äänittäjä Pentti Venovirta kuoli auto-onnettomuudessa hänen ja Harkimon ollessa palaamassa Lohjalta kuvauspaikalle. Harkimo loukkaantui lievästi.
Kuvauksissa käytettiin mykkäkameraa, ja kaikki äänet tehtiin jälkituotannossa.
Elokuva kuvattiin muun muassa Kymenlaaksossa, Päijät-Hämeessä ja läntisellä Uudellamaalla.
Arviot.
Aikalaisarvioissa vastaanotto oli hyvin myönteinen, ja elokuvaa pidettiin ajan suomalaisessa elokuvatuotannossa poikkeuksellisena. "Päivän Sanomien" kriitikko vertasi sitä jopa samaan aikaan ensi-illassa olleeseen Jean Renoirin elokuvaan. Kriittisempi oli Greta Brotherus ("Hufvudstadsbladet"): ”Onhan tämä kevyt komedia - - mutta Lasisydän on kuitenkin laadukkaampi kuin useimmat kotimaiset huvinäytelmämme.”
Myöhemmässä arviossa Arto Pajukallio löytää elokuvasta suomalaiselle elokuvalle harvinaista herkkyyttä ja heijastusta luomisen tuskasta, vieraantumisesta ja sitoutumispelosta. Hän luonnehtii elokuvaa kokeelliseksi tie-elokuvaksi ("Helsingin Sanomat" 8.7.2011). Markku Tuuli (Katso) pitää sitä vuoden 1981 arviossaan yhtenä ”suomalaisen elokuvahistorian merkkitöistä, [joka on] erilainen ja yllättävästi edelleen tuore työ”.
Bernhard Eisel

Bernhard Eisel (s. 17. helmikuuta 1981 Voitsberg, Itävalta) on itävaltalainen maantiepyöräilijä. Hän kilpaili ammattilaisena vuosina 2001–2019. Hän oli parhaimmillaan loppukireissä ja yhden päivän kilpailuissa.
Eisel voitti vuoden 2010 Gent–Wevelgem-klassikon oltuaan loppukirissä paras kuuden ajajan kärkiryhmästä.
Radclassic-Gleisdorf, voitto
Tour du Limousin, etapin 4 voitto
GP Erik Breukink, etapin 2 voitto
Italian ympäriajo, kolmas etapeilla 4 ja 5
Criterium des Espoirs, etapin 3 voitto
Volta ao Algarve, pistekilpailun sekä etappien 1 ja 4 voitto
Sveitsin ympäriajo, etapin 1 voitto
GP Internacional Costa Azul, pistekilpailun ja etapin 4 voitto
Ranskan ympäriajo, kolmas etapilla 7
De Pannen kolmen päivän ajo, kokonaiskilpailussa toinen, pistekilpailun ja etapin 2 voitto 
Volta ao Algarve, etapin 1 voitto
Qatarin ympäriajo, etapin 4 voitto
Pariisi–Roubaix, viides
MM-kilpailut, maantieajossa 11.
Reading Classic, voitto
Lancaster Classic, voitto
Volta ao Algarve, etapin 2 voitto
Philadelphia International Championship, kolmas
Pariisi–Bourges, voitto
Volta ao Algarve, etapin 5 voitto
Kuurne–Bryssel–Kuurne, toinen
Sveitsin ympäriajo, etapin 2 voitto
Gent–Wevelgem, voitto
Pariisi–Roubaix, seitsemäs
E3 Harelbeke, kolmas
Arctic Race of Norway, mäkikirikilpailun voitto
Christine

Christine on naisen etunimi, joka on käytössä muun muassa englannin-, ranskan- ja saksankielisissä maissa sekä Skandinavian maissa. Se on alun perin ranskankielinen muoto latinalaisesta nimestä "Christina" tai "Christana", joka on Kristian-nimen naispuolinen vastine ja tarkoittaa kristittyä naista. Nimen suomenkielinen vastine on Kristiina.
Suomessa nimi Christine oli Digi- ja väestötietoviraston tietojen mukaan annettu vuoden 2019 loppuun mennessä 2 912 henkilölle. Vuodesta 2020 lähtien Christinen nimipäivä on suomenruotsalaisen kalenterin mukaan 24. heinäkuuta, joka jo vanhastaan on ollut Kristiinan nimipäivä.
Aila Arajuuri

Aila Anna Helena Arajuuri-Tuominen, o.s. "Pilvessalo" (s. 31. heinäkuuta 1935 Hamina) on suomalainen näyttelijä, joka on esiintynyt elokuvissa ja televisionäytelmissä. 
Ura.
Arajuuri kävi Teatterikoulun 1955–1958 ja oli kiinnitettynä Kotkan kaupunginteatteriin ja Tampereen Teatteriin, kunnes aloitti Radioteatterissa 1961. Pääosan urastaan, 31 vuotta, Arajuuri työskenteli Suomen Kansallisteatterissa.
Yksityiselämä.
Aila Arajuuri oli naimisissa ekonomi Yrjö Arajuuren kanssa 1959–1973 ja Kalevi Tuomisen kanssa vuodesta 1976 tämän kuolemaan. Ensimmäisestä avioliitosta Aila Arajuurella on kaksi lasta. Lapsenlapsia ovat jalkapalloilija Paulus Arajuuri, muusikko Niila Arajuuri ja näyttelijä Adeliina Arajuuri.
Niko &amp; Tapsa

Niko &amp; Tapsa on Niko Liinamaasta ja Tapio Ylikätkästä muodostuva rap-duo Helsingin Kalliosta.
Historia.
Nikon &amp; Tapsan ensimmäinen studioalbumi "Tässä kaupungissa tuulee aina" julkaistiin 27. kesäkuuta 2007 levykauppa The Funkiestin alaisuudessa toimivan Fjuu Recordsin kautta. Toinen studioalbumi "Parhaita päiviä" julkaistiin 6. toukokuuta 2009. Sen julkaisi Loost Koosista tutun Särren oma levy-yhtiö Rutilus Records. Albumilta julkaistiin musiikkivideona kappale "Parhaita päivii". Nikon &amp; Tapsan kolmas studioalbumi "Yhtä" julkaistiin 13. huhtikuuta 2011. Albumilta on julkaistu kaksi musiikkivideota: nimikkokappale "Yhtä" julkaistiin 9. joulukuuta 2010 ja toinen musiikkivideo "Tanssit" 25. maaliskuuta 2011. Albumin julkaisi Fresh Tunes Finland.
Muut projektit.
Niko kuuluu myös syntikkapop-yhtyeisiin "Hälinen, Larjosto &amp; Liinamaa" ja "Jesse", jossa hän käyttää artistinimeä Kalifornia-Keke. Hän käyttää myös artistinimeä No-One "Googolplex" ja "Dynamic Function" -nimisissä hip hop -yhtyeissä.
Tapsa kuuluu puolestaan "Nuanz" -nimiseen hip hop-porukkaan. Hän julkaisi myös Hinduman -nimellä jääkiekon MM-kisoja 2012 varten kappaleen "Pikkurillaamista".
Yksityiselämä.
Nikolla on Ronja ja Penni -nimiset tyttäret.
In Hearing of Atomic Rooster

In Hearing of Atomic Rooster on Atomic Rooster -yhtyeen vuonna 1971 julkaistu kolmas studioalbumi.
Kappaleet.
A-puoli
B-puoli
Iin Urheilijat

Iin Urheilijat eli IiU on vuonna 1945 perustettu iiläinen urheiluseura. Seuran lajeihin kuuluvat pesäpallo, hiihto ja sulkapallo.
Pesäpallossa seura pelaa miesten Suomensarjassa. Lisäksi seuralla on useita juniorijoukkueita.
Pesäpallon Suomen Cupissa joukkue selviytyi 1975 loppuotteluun saakka, häviten siinä niukasti Kankaanpään Mailalle 4-2. Mestaruussarjaan Iin Urheilijat nousi kaudeksi 1980 voitettuaan kaudella 1979 Suomensarjan lohkonsa. Kaudella 2002 IiU pystyi jälleen Suomensarjan lohkovoittoon.
Maakuntasarjan lohkonsa joukkue on voittanut useita kertoja 1950, 1961, 1983, 1991, 1993, 1996, 2008,2023.
The Omen (vuoden 2006 elokuva)

The Omen on John Mooren ohjaama kauhuelokuva vuodelta 2006. Elokuva on uudelleenfilmatisointi vuoden 1976 "Ennustus"-elokuvalle.
Arvioita.
Ilta-Sanomien Timo Kuismin totesi (2010), että ”tarjolla on tuttua uskonnollissävytteistä kauhuhuttua, joka tyylikkäästä toteutuksesta huolimatta häviää alkuperäisversiolle”.
Possessed (täsmennyssivu)

Possessed (englantia, ) tarkoittaa ainakin seuraavia:
Eroticline-palkinto

Eroticline-palkinto (, myös "eLine Award") on kansainvälisen aikuisviihdealan erotiikan ammattimessujen, Berliinin Venus-festivaalien ("Venus Berlin") osana jaettava vuotuinen pornoelokuva-alan palkinto. Palkintoa on jaettu vuodesta 2005. Palkintokategorioita on yli 20. Palkinto on vuoteen 2004 asti jaettujen Venus-palkintojen seuraaja.
Pierre Akendengué

Pierre-Claver Akendengué (s. 25. huhtikuuta 1943) on gabonilainen muusikko. Hän syntyi Aoutassa, mutta lähti nuorena aikuisena Ranskaan, jossa hän opiskeli psykologiaa. Vuonna 1976 hän sai psykologiassa filosofian tohtorin arvon. Hän aloitteli myös muusikonuraansa, ja debyyttialbumina julkaistiin "Nandipo" (1974). Hän saavutti suosiota sekä Gabonissa että Ranskassa. Useita uusia albumeja seurasi. Osan niistä Akendengué julkaisi omalla Ntche-levymerkillään. 
Vuonna 1985 Akendengué jätti Ranskan ja palasi synnyinmaahansa, jossa hänestä tuli Gabonin kulttuuriministerin avustaja ja presidentti Omar Bongon neuvonantaja kulttuuriasioissa. Hän jatkaa musiikkiuraansa edelleen. Hän on esiintynyt useissa maissa myös Gabonin ja Ranskan ulkopuolella.
Akendenguén äidinkieli on myene. Hän on levyttänyt sen lisäksi ranskan kielellä.
Rauhan ja ystävyyden stadion

Rauhan ja ystävyyden stadion () on Pireuksessa Kreikassa sijaitseva urheiluhalli. Areena sijaitsee 25 kilometrin päässä Ateenan kansainväliseltä lentoasemalta ja neljän kilometrin päässä Pireuksen satamasta.
Historia.
Kreikkalaiset yritykset rakennuttivat hallin vuosina 1981–1984. Hallin vihkiäisiä vietettiin vuoden 1985 maaliskuussa, jolloin hallissa järjestettiin yleisurheilun sisäratojen EM-kilpailut. Vuonna 1991 halli palkittiin IAKS:n johdosta kultaisella mitalilla. Vuotta myöhemmin Olympiakos BC muutti areenalle ja on siitä lähtien pelannut pelinsä areenalla.Vuoden 2004 olympialaisia varten halli remontoitiin uudelleen ja areenalla pelattiin kisojen lentopallon alkulohkot ja finaalit.
The Defaced

The Defaced on ruotsalainen Helsingborgista kotoisin oleva metalliyhtye 
Historia.
Yhtye perustettiin 1995 nimellä Rehab, mutta nimi vaihdettiin 1999 nykyiseen muotoonsa.
Diskografia.
Nathan Marsters

Nathan Marsters (28. tammikuuta 1980 Grimsby, Ontario, Kanada – 8. kesäkuuta 2009 West Lincoln, Ontario, Kanada) oli kanadalainen jääkiekkomaalivahti. 
Marsters varattiin vuoden 2000 165:ntenä Los Angeles Kingsiin, mutta hän solmi marraskuussa 2005 sopimuksen vapaana pelaajana Anaheim Ducksin kanssa. Hän ei kuitenkaan koskaan pelannut NHL:ssä vaan pelasi muun muassa saksalaisessa DEL-jääkiekkoliigassa ja Österreichische Eishockey-Ligan EC Graz 99ersissa ennen uransa lopettamista vuonna 2008.
Marsters kuoli hirvikolarissa.
Kaoni

 | perhe = Bosonit
 | ryhmä = Mesonit
 | sukupolvi = 
 | vuorovaikutus = Vahva vuorovaikutus ja heikko vuorovaikutus
 | hiukkanen = 
 | antihiukkanen = antikaoni 
 | status = 
 | löydetty teoreettisesti = 
 | löydetty = 
 | symboli = 
 | massa = K±: 493,577 ± 0,013 MeV K0: 497,614 ± 0,022 MeV
 | elinaika = 
 | hajoaa hiukkaseksi = 
 | sähkövaraus = K±: ±e K0: 0
 | värivaraus = 
 | spin = 0
 | spintilojen lukumäärä = 
Kaoni eli K-mesoni on mesoneihin kuuluva hiukkanen, jolla on kvanttiluku "outous". Kaoneita on neljänlaisia: sähköisesti positiivinen (K+), negatiivinen (K-) ja kaksi neutraalia (K0S, K0L), kullakin on erilainen kvarkkisisältö.
Kaonilla K0S on kertaluokkia pienempi elinaika kuin muilla kaoneilla.
Siroamismoodit.
Varatut kaonit.
Kaonin K+ hajotessa muiksi hiukkasiksi yleisimmät hajoamismoodit ovat
formula_2
formula_3,
missä hiukkanen formula_4 on myoni, formula_5 myonin neutriino ja formula_6 sekä formula_7 pioneita.
Vastaavasti negatiivisesti varatulle kaonille K- yleisimmät hajoamismoodit ovat
formula_8
formula_9.
Neutraalit kaonit.
Vähemmän aikaa säilyvälle neutraalille kaonille K0S yleisimmät hajoamismoodit ovat
formula_10
formula_11.
Jälkimmäinen siroaminen, jossa kaoni muuttuu positiiviseksi ja negatiiviseksi pioniksi, oli reaktio, jonka George Rochester ja C. C. Butler havaitsivat tehdessään ensimmäisen löydön kaonista K0S sumukammiossaan. Vaikka kaoni ei itsessään jätä kammioon jälkiä, siroavista pioneista tulee silminnähtävä "V"-kuvio.
Sen sijaan pidempään elävälle neutraalille kaonille K0L yleisiä hajoamismoodeja ovat
formula_12
formula_13.
Pitempään elävä formula_14 ei hajoa vahvan vaan heikon vuorovaikutuksen mukaan, jolloin kokonaisoutous muuttuu.
CP-rikko.
Vuonna 1964 tehdyssä kokeessa James Cronin ja Val Fitch havaitsivat, että noin 0,2% formula_14 -hiukkasista hajoaakin kolmen pionin sijasta kahdeksi pioniksi:
formula_16
Tämä edellyttää sekä pariteetin että varauskonjugaation rikkoutumista hajoamisreaktiossa eli CP-symmetriarikkoa. Ilmiö on ainoa kokeellisesti tunnettu CP-symmetrian rikkoutuminen ja havainnosta myönnettiin Nobelin fysiikanpalkinto vuonna 1980.
Made in England (Atomic Roosterin albumi)

Made in England on Atomic Rooster -yhtyeen neljäs studioalbumi, joka julkaistiin vuonna 1972. Albumi poikkesi tyyliltään yhtyeen aiemmista julkaisuista soul- ja funkvaikutteillaan, joita oli tuonut yhtyeeseen pitkälti uusi laulaja Chris Farlowe. Kappale ”Stand by Me” julkaistiin singlenä.
Kappaleet.
A-puoli
B-puoli
Vuoden 2003 painoksen bonuskappaleet (Akarma Records) :
Vuonna 2004 julkaistun Expanded Editionin bonuskappaleet (Castle Music) :
Etelä-Afrikan rugby union -maajoukkue

Etelä-Afrikan rugby union -maajoukkue, lempinimeltään Springboks, on Etelä-Afrikan kansallinen rugby union -joukkue. Rugby unionia pidetään Etelä-Afrikan kansallisurheilulajina. Etelä-Afrikka on voittanut maailmanmestaruuden neljästi: 1995 kukistettuaan loppuottelussa Uuden-Seelannin 15–12, vuonna 2007, jolloin joukkue voitti finaalissa Englannin 15–6, vuonna 2019, jolloin se kukisti ratkaisuottelussa Englannin pistein 32–12 ja vuonna 2023, jolloin se voitti Uuden-Seelannin pistein 12–11.
Uuden-Seelannin, Australian ja Etelä-Afrikan vuodesta 1996 pelaaman Tri Nationsin (Argentiinan tultua mukaan 2012 The Rugby Championshipin) "Springboks" on voittanut vuosina 1998, 2004, 2009 ja 2019.
Etelä-Afrikka oli tammikuussa 2024 kansainvälisen rugbyliiton World Rugbyn rankingissa ensimmäisenä. 
Arvokisat.
MM-kisat.
Lähde: The-sports.org
Johannes Storbjörk

Johannes Storbjörk () oli suomalainen poliitikko. Hänen puolueensa oli Ruotsalainen kansanpuolue. 
Vaasan läänin pohjoista vaalipiiriä edustanut Storbjörk valittiin eduskuntaan eduskuntavaaleissa 1916 ja hän toimi kansanedustajana puolen vuoden ajan vuonna 1917, huhtikuusta lokakuuhun. Eduskunnan valiokunnista hän vaikutti elintarvikeasiainvaliokunnassa ja suuressa valiokunnassa. Hän toimi poliittisella urallaan myös Kruunupyyn kunnanvaltuuston jäsenenä ja puheenjohtajana sekä presidentin valitsijamiehenä, vaaleissa 1925, 1931 ja 1937.
Storbjörk syntyi maanviljelijäperheeseen oli itsekin varsinaiselta ammatiltaan maanviljelijä. Hän viljeli maata synnyinkunnassaan Kruunupyyssä vuodesta 1906. Hän työskenteli myös pankin konttorinjohtajana, vuodesta 1910 vuoteen 1923, ja puutavaraliikemiehenä sekä toimi maallikkotuomarina, lautamiehenä. Hän sai herastuomarin arvonimen. 
Storbjörkin vanhemmat olivat Johan Storbjörk, joka toimi Ruotsalaisen kansanpuolueen kansanedustajana vuosina 1907–1917, ja Maria Lillbjörk. Hänen puolisonsa oli Fanny Emilia Rudbäck, jonka kanssa hän avioitui vuonna 1897. Johannes Storbjörk kuoli marraskuussa 1939, 67 vuoden iässä..
Kaemo

Kaemo oli vuonna 2005 perustettu pohjalainen pop-vivahteista kristillistä reggaeta soittava yhtye. Kaemon jäsenet tunnustavat kristillistä uskoa, ja yhtye julisti musiikkinsa kautta suorasanaisesti evankeliumia. Yhtyeen nimellä ei perustajajäsenien mukaan ole mitään etymologista alkuperää.
Kaemo voitti keväällä 2008 Keuruulla järjestettävän SM-Gospel-kilpailun, ja yhtyeen debyyttialbumi "Perustus" julkaistiin 12. kesäkuuta 2009. Yhtyeen toinen albumi "Läpi tulen" julkaistiin 20. heinäkuuta 2011 ja kolmas albumi "Armosta" 15. marraskuuta 2013. Näiden lisäksi yhtye on julkaissut kaksi singleä, ”Hän on tie” (2009) ja ”Etulinja” (2010).
Yhtye esiintyy normaalisti kahdeksan henkilön kokoonpanolla, mutta on esiintynyt myös 12 henkilön kokoonpanolla Maata näkyvissä -festareilla Turussa 2011 ja "Läpi tulen" -albumin julkaisukonsertissa Dei-festivaalilla Pietarsaaressa, sekä satunnaisesti myös muissa tapahtumissa. Puhallinsektion yhtye otti mukaan pysyvästi keikkasettiinsä vuonna 2009.
Yhtyeen kotipaikka on Kokkolassa, missä yhtye sai alkunsa kotiseurakunnan kokouksia säestäneestä kokoonpanosta. Kokkolan lisäksi yhtyeen jäseniä asuu Oulussa.
Vuosina 2005−2013 yhtyeessä on soittanut neljä eri rumpalia ja viisi eri basistia. Nigerialainen rumpali Emmanuel Isong vetäytyi yhtyeestä syksyllä 2013.
Kaemon albumit julkaisi Bullroser records. Single-julkaisut olivat omakustanteita.
Kaemo lopetti toimintansa keväällä 2016.
Ricardo Rodríguez

Ricardo Valentine Rodríguez de la Vega (14. helmikuuta 1942 México City, Meksiko – 1. marraskuuta 1962 México City, Meksiko) oli meksikolainen F1-kuljettaja ja Pedro Rodríguezin nuorempi veli. Hän osallistui kuuteen F1-osakilpailuun kausina 1961–1962. Hän saavutti yhteensä 4 MM-pistettä kaudella 1962 ollen parhaimmillaan neljäs Belgian GP:ssä.
Ricardo oli nuorten pyöräilyn mestari ja hän vaihtoi myöhemmin moottoripyöriin 14-vuotiaana. Hän voitti useita mestaruuksia ennen siirtymistään Saloon cars -sarjaan Fiat Topolinolla. Hän teki debyyttinsä Riversidessä vuonna 1957 voittaen kanssakilpailijansa. Seuraavana vuonna hän voitti luokkansa Porsche Spyderillä Nassaun Tourist Trophyssa. Ricardo kieltäytyi Le Mansin ajosta vuonna 1956, mutta kilpaili OSCAN 750-kuutioisissa vuonna 1959. Hän oli vuoden 1960 Le Mansin 24 tunnin ajossa toinen André Piletten kanssa 18-vuotiaana ollen historian nuorin palkinnoilla ollut Le Mans -kuljettaja.
Ricardo pääsi Ferrarin kuljettajaksi vuoden 1961 Italian GP:hen johtaen kilpailua yhdessä Phil Hillin ja Richie Gintherin kanssa, kunnes moottori petti bensapumpun hajottua. Hänestä tuli tuolloin nuorin osakilpailuun startannut kuljettaja. Seuraavana vuonna hän oli parhaimmillaan toinen Paun GP:ssä voittaen myös Targa Florion kilpailun yhdessä Olivier Gendebienin ja Willy Mairessen kanssa.
Ricardo kirjoitti sopimuksen Lotus-tallin kanssa, mutta kuoli Meksikon GP:n harjoituksissa ajaen liian kovaa pelättyyn Peraltaldan mutkaan. Hän osui ulostulossa oleviin tynnyreihin ja menehtyi vammoihinsa. 20-vuotias Rodríguez on nuorin F1-turmassa kuollut. Meksikoon julistettiin kansallinen surupäivä.
Missä rastamies nukkuu

Missä rastamies nukkuu on Pelle Miljoonan neljäs kaunokirjallinen teos. WSOY julkaisi sen vuonna 1995.
Juoni.
"Bändi hukassa" -kirjasta tutun Johnnyn tarina jatkuu, kun päähenkilö Sebastian on lähtenyt Prahaan tekemään haastattelua hänestä Tähtivaeltajaan, sekä tuomaan rojaltit hänen levystään. Johnny menee naimisiin Claran kanssa, joka on puoliksi romanialainen ja mustalainen. He lähtevät pakettiautolla matkalle Romaniaan etsimään pienessä kylässä sijaitsevaa Claran isoisän taloa. Sebastian lähtee matkalle mukaan kuskiksi. Matkan aikana he pelastavat Claran isän (jonka Sebastian sattumalta on nähnyt) sirkuksesta, jossa hän on töissä tyrannimaisen sirkuksen johtajan alamaisena. Eräässä mustalaisleirissä Sebastian kohtaa kauniin Batzeban, jonka kanssa rakastelee. Seurue pääsee perille talolle, josta löytävät isoisän kuolleena. Johnny ja Clara jäävät pitämään tilaa, ja Sebastian elelee aikansa mukana, kunnes palaa takaisin Suomeen. Puolen vuoden kuluttua Sebastian saa terveiset videonauhalla, jossa Johnny ja Clara esittelevät vihannoivaa tilaansa, kertovat saavan oman lapsen (kahden adoptoidun lisäksi). Lisäksi Batzeba on myös tullut raskaaksi ja saanut lapsen.
Viena (nimi)

Viena on suomalainen naisen etunimi. Nimi on mahdollisesti muunnelma nimestä Vieno, mutta viittaa toisaalta myös Vienan Karjalaan.
Digi- ja väestötietoviraston tietojen mukaan Viena-nimen on 1900-luvun alusta vuoden 2019 loppuun mennessä saanut 1030 naista ja alle 10 miestä.
Paul Pietsch

Paul Pietsch (20. kesäkuuta 1911 – 31. toukokuuta 2012) oli saksalainen F1-kuljettaja. Hän osallistui kolmeen F1-osakilpailuun kausilla 1950–1952. Hän keskeytti kaikissa eikä saavuttanut pisteitä.
Pietsch aloitti kilpailu-uransa vuonna 1933 Bugattilla ja Alfa Romeolla. Hän voitti Ruotsin Svenska Isloppet GP:n vuonna 1933 Hemfjärdenissä ja vuoden 34 Vallentunaloppetin jääkilpailun Vallentunasjönissä. Vuoden 1935 Saksan GP:ssä hän kilpaili Auto-Unionilla ja ollen kolmas Italian GP:ssä. Hän kilpaili Maseratilla vuonna 1937. Hänen suurin hetkensä oli Saksan GP 1939, jota hän johti vielä kaksi kierrosta ennen loppua kunnes sytytys petti. Hän putosi kilpailun kolmanneksi, mutta se oli hyvä tulos yksityiseltä tiimiltä Silver Arrowsia vastaan.
Kilpailuaikanaan Pietsch oli menestyksekäs auto- ja moottoripyörälehtien kirjoittaja ja julkaisija. Hänen yrityksensä Motor Presse Stuttgart on nykyäänkin suurin Euroopan markkinoilla teknologia ja erikoiskiinnostus-lehtien julkaisussa.
Pietsch oli kaikkien aikojen vanhimmaksi elänyt F1-kuljettaja 100 vuoden, 11 kuukauden ja 11 päivän iässä ja viimeinen elossa ollut Auto Unionin Silver Arrowsilla kilpaillut kuljettaja ja viimeinen elossa ollut ensimmäisellä F1-kaudella kilpaillut kuljettaja. Hänen poikansa Peter-Paul Pietsch on myös kilpa-autoilija, joka on kilpaillut Nürburgringillä.
Paulo Autuori

Paulo Autuori de Mello (s. 25. elokuuta 1956, Rio de Janeiro) on brasilialainen jalkapallovalmentaja.
Hän on toiminut seuraavien joukkueiden kanssa :
Piikkikruunu

Piikkikruunu voi tarkoittaa seuraavia:
Tässä kaupungissa tuulee aina

Tässä kaupungissa tuulee aina on rap-duo Nikon &amp; Tapsan ensimmäinen studioalbumi. Albumin tuotti Fjuu Records ja se julkaistiin 26. kesäkuuta 2007.
46 asteen rengas

46 asteen rengas on leveämpi, himmeämpi, ja kauempana auringosta oleva haloilmiö kuin 22 asteen rengas. Yleensä 46 asteen renkaan näkyessä näkyy myös 22 asteen rengas.
Synty.
46 asteen halo syntyy, kun valonsäde kohtaa poikkileikkaukseltaan kuusikulmaisen jääkiteen jossakin sen sivutahkossa ja se taittuu siten, että se poistuu kiteestä sen jommankumman kuusikulmaisen tahkon kautta.
Havaitseminen.
46 asteen rengas näkyy melko harvoin osittain, ja hyvin harvoin kokonaisena, Se näkyy keskimäärin vain noin 15 kertaa vuodessa.
Havaitsemisen tekee vaikeaksi myös renkaan laajuus.
Lähteet.
Astro.utu.fi 46 asteen rengas
Gerry Desjardins

Gerard Ferdinand Desjardins (s. 22. heinäkuuta 1944 Noëlville, Ontario, Kanada) on entinen kanadalainen jääkiekkomaalivahti. Hän pelasi ammattilaisena Los Angeles Kingsissa, Chicago Black Hawksissa, New York Islandersissa ja Buffalo Sabresissa sekä yhden vuoden WHA:ssa. Desjardin pelasi NHL:ssä yhteensä 331 ottelua runkosarjassa ja 35 ottelua pudotuspeleissä. Hän voitti Dudley Garrett Memorial Awardin vuonna 1968.
Desjardinsin ura päättyi kaudella 1976–77, kun hän loukkaantui saatuaan kiekosta osuman silmäänsä ottelussa Boston Bruinsia vastaan.
Mathematical Bridge

Mathematical Bridge () on tunnetumpi nimi puiselle sillalle, joka ylittää Camjoen ja yhdistää Queens’ Collegen kaksi osaa toisiinsa Cambridgen kaupungissa Englannissa. Sillan virallinen nimi on Wooden Bridge. Mathematical Bridge -nimitys juontuu sillan geometrisesta rakenteesta, joka tekee siitä jäykän ja itsekantavan.
Sillan suunnitteli William Etheridge ja rakennutti James Essex vuonna 1749. Se on rakennettu uudelleen kahteen otteeseen, vuosina 1866 ja 1905, aina alkuperäiseen asuunsa. Yleisesti kerrotun tarinan mukaan sillan olisi suunnitellut ja rakentanut Isaac Newton ilman pultteja ja muttereita. Se on kuitenkin myytti, sillä Newton kuoli jo 22 vuotta ennen sillan rakentamista.
Alkuperäinen ”Mathematical Bridge” oli toinen samoilla piirustuksilla toteutettu silta nykyisen Garret Hostel Bridgen paikalla. Silta yhdisti Trinity Collegen ja Trinity Hallin.
Ilpo Koskela (sarjakuvapiirtäjä)

Ilpo Koskela (s. 1958) on Oulussa asuva suomalainen sarjakuvapiirtäjä ja graafikko. Hänen sarjakuviaan ja kuvituksiaan on julkaistu suomalaisessa mediassa 1980-luvulta saakka. Sarjakuvateoksia hän on tehnyt yhdeksän, ja niitä on käännetty viidelle kielelle. Lastenkirjakuvituksia on syntynyt kaksi. Sarjakuvan tekemisen oppikirjoja hän on julkaissut kolme.
Koskelan töitä on muun muassa Aleks Revel" -sarjakuva, joka kertoo fiktiivisen virolaisen seikkailijan elämästä Suomen kieltolain aikana ja myöhemmin. Työn alla on Pohjoismaiden keskiaikaan sijoittuva sarjakuvaromaani. "Rajalinja"-sarjakuva-albumista (Arktinen Banaani 2014) julkaistiin toinen painos kesällä 2021. Teos on ollut peruskoulun 5.–6. luokkien lukudiplomikirjana.
Koskela on tehnyt tilaussarjakuvia tiedottamisen ja markkinoinnin tarpeisiin moniin tarkoituksiin, muun muassa Googlen sponsoroima dialogiton sarjakuvaprojekti viittomakielisestä uutispalvelusta. Hän on toteuttanut erilaisiin tarpeisiin myös infografiikkatoimeksiantoja, myös sarjakuvamuotoisia. 
Ilpo Koskela on opettanut sarjakuvaa Oulun taidekoulussa 14 vuotta. Vuonna 1998 hän laati alustavan opetussuunnitelman Limingan Taidekoulun sarjakuvalinjalle, joka on kouluttanut suomalaisia sarjakuvantekijöitä jo kahden vuosikymmenen ajan. Hän on luennoinut sarjakuvien tekemisestä ja infografiikasta Suomessa yläasteilta yliopistoihin, Suomen lisäksi myös Ruotsissa, Venäjällä, Ukrainassa, Portugalissa ja Algeriassa.
Oulun sarjakuvaseuran toiminnassa Koskela oli mukana aina alusta vuodesta 1980 saakka ja vastasi sen toiminnasta 1990-luvun puoliväliin saakka. Kemin sarjakuvakeskuksen hallituksessa, ja Kemin kansainvälisen sarjakuvafestivaalin organisaatiossa hän oli mukana vuosina 1995–2012 ja johti festivaalia vuosina 2007–2012. Hän vastasi myös Kemin pohjoismaisen sarjakuvakilpailun organisoimisesta vuosina 1999–2012.
Koskela sai vuonna 2011 Suomen sarjakuvaseuran myöntämän sarjakuvaneuvoksen arvonimen.
Tom Draper

Thomas ”Tom” Draper (s. 20. marraskuuta 1966 Outremont, Quebec, Kanada) on entinen kanadalainen ammattilaisjääkiekkoilija, joka pelasi maalivahtina. Draper pelasi pitkällä ammattilaisurallaan 53 ottelua NHL-liigassa. Urallaan Draper pelasi pääasiassa Pohjois-Amerikan alasarjoissa, mutta myös viisi kautta Suomessa.
Winnipeg Jets varasi Draperin vuonna 1985. Draper pelasi yliopiston jälkeen yhden kauden ykkösmaalivahtina Tampereen Tapparassa voittaen Suomen mestaruuden 1987–1988. Hän debytoi NHL:ssä kaudella 1988–1989 pelaten kaksi ottelua Winnipeg Jetsissä. Draper edusti urallaan NHL-seuroja Winnipeg Jets, Buffalo Sabres ja New York Islanders. Hän voitti AHL-liigan vähiten maaleja päästäneen maalivahdin palkinnon, Hap Holmes Memorial Awardin, kaudella 1998–1999.
SM-liigassa Draper edusti Tapparan lisäksi Lukkoa, HIFK:ta ja Bluesia. Hän pelasi Tapparassa myös kaudella 2001–2002, jolloin joukkue sijoittui toiseksi. Kaudella 2001–2002 Draper teki SM-liigan silloisen nollapeliennätyksen.
Edinburgh Capitals

Edinburgh Capitals on skotlantilainen jääkiekkojoukkue pääkaupunki Edinburghissa. Se pelaa Britannian Elite Ice Hockey Leaguessa. Seura perustettiin vuonna 1998.
Capitals pelaa kotiottelunsa Murrayfield Ice Rink -jäähallissa Edinburghissa. Hallin katsojakapasiteetti on 3 800.
Paikallisagenda

Paikallisagenda on kansainvälinen kestävän kehityksen toimintaohjelma, joka toteutetaan paikallistasolla kuntakohtaisesti.
Historiaa.
YK:n Ympäristö- ja kehityskonferenssissa 1992 hyväksyttiin laaja 21. vuosisadan toimintaohjelma Agenda 21. Konferenssissa kaikki maailman kaupungit ja kunnat haastettiin laatimaan kestävän kehityksen toimintaohjelmaa. lähtien paikallisagendatyön on käynnistänyt jo yli 1 600 Euroopan kuntaa ja kaupunkia.
Toteutus.
Paikallishallinnon tasolla toimintaohjelmassa nostettiin tärkeälle sijalle kestävä paikalliskehitys; sen tavoitteena on ekologisten, taloudellisten, kulttuuristen ja yhteiskunnallisten näkökulmien paikallinen yhteensovittaminen. Paikallisagenda voi sisältää toimenpiteitä, jotka koskevat esimerkiksi yleiskaavaa, pyöräteitä, kestävän kehityksen opetussuunnitelmia, yritysten ympäristöohjelmia, kävelykatuja, energiansäästötalkoita, julkisen liikenteen edistämistä, kunnan ympäristöjohtamisjärjestelmä, paikallisten elinkeinojen kehittämistä tai uusiutuvien energianlähteiden käyttöönottoa. 
Paikallisagenda on koko kunnan yhteinen näkemys ja tavoite. Työhön tarvitaan mukaan kuntalaisia, yrityksiä, järjestöjä, jne. Tavoitteena on avoin ja keskusteleva toimintatapa, jonka tuloksena yhteisesti asetetut tavoitteet saavutetaan. Vaikka päävastuu paikallisagendan läpiviennistä on kunnanhallinnolla, se on haaste kaikille kuntalaisille ja yhteisöille.
Leonardo Cilaurren

Leonardo Cilaurren Uriarte (5. marraskuuta 1912 Basurto-Zorrotza – 9. joulukuuta 1969 Madrid) oli espanjalainen jalkapalloilija, pelipaikaltaan keskikenttäpelaaja.
Seuraurallansa hän aloitti Espanjassa, jossa pelasi Arenas Club de Getxossa ja Athletic Bilbaossa, mutta näiden joukkueiden jälkeen hän lähti ulkomaille. Vuonna 1939 Cilaurren siirtyi Argentiinaan River Plateen, jossa hän pelasi 19 ottelua ja teki kolme maalia. Tämän jälkeen hän oli vuoden uruguaylaisessa Peñarolissa, josta hän kuitenkin lähti jo vuoden jälkeen Meksikoon Real Club Españaan. Siellä Cilaurren pelasi vain kaksi vuotta, mutta näissä kahdessa vuodessa hän ehti voittaa Meksikon liigan ja cupin kerran sekä Supercupin kaksi kertaa, vuosina 1944 ja 1945. Cilaurren pelasi Espanjan maajoukkueessa vuosina 1931 – 1935 neljätoista ottelua ja oli mukana MM-kisoissa 1934.
Keith Greene

Keith Greene (5. tammikuuta 1938 Leytonstone, Lontoo – 8. maaliskuuta 2021) oli brittiläinen F1-kuljettaja. Hän osallistui viiteen F1-osakilpailuun kausina –. Hän oli parhaimmillaan viidestoista Britannian GP:ssä 1961. Hän kilpaili isänsä Syd Greenen perustamassa Gilby-tallissa. Hän osallistui myös lukuisiin MM-sarjaan kuulumattomiin osakilpailuihin, jossa oli parhaimmillaan kolmas. Greene ryhtyi tiimimanageriksi urheilu-uransa jälkeen.
Jyväskylän asukkaiden paikallisagenda

Jyväskylän Asukkaiden Paikallisagenda JAPA ry on keväällä 2001 perustettu yhdistys, jonka tarkoituksena on kestävän kehityksen edistäminen Jyväskylän seudulla. Yhdistyksen kestävän kehityksen edistämistoiminnalle eli paikallisagendatyölle on myönnetty Jyväskylän kaupunginhallituksen valtuutus vuonna 2003. Yleishyödyllinen ja voittoa tavoittelematon JAPA ry on aktiivisesti yhteistyössä kaupungin asukkaiden, viranomaisten, luottamushenkilöiden ja muiden toiminnalleen tarpeellisten sidosryhmien välillä.
JAPA ry toteuttaa erilaisia hankkeita, kampanjoita ja projekteja, joiden tavoitteena on ollut kestävän kehityksen konkreettinen edistäminen. Yhdistys panostaa yhteistyöhön alueen asukasyhdistysten ja Jyväskylän kaupungin kanssa, sekä seutukunnalliseen toimintaan.
JAPA ry:n vuosittaisia projekteja ovat mm. Asuinalueiden siivoustalkoot toukokuussa, jättiukonputkien torjuntakampanja sekä pujonnyhtämiskampanja touko-elokuussa, Liikkujan viikko ja Autoton päivä syyskuussa, Energiansäästöviikko lokakuussa ja ”Älä osta mitään –päivä” marraskuussa. 
Yhdistys on toteuttanut myös muita kestävän kehityksen edistämiseen tähtääviä hankkeita ja projekteja, kuten Sotkutonta päivää! ja Porkkanamafia 2009. JAPA ry edistää käytännön ympäristökasvatustyötä myös järjestämällä jäte-, ympäristö- ja energianeuvontaa sekä herättämällä uudelleen henkiin kouluissa hiipunutta siivouspäiväperinnettä.
Zeniittiympäristön kaari

Zeniittiympäristön kaari on tunnetuista haloista värikkäin. Se sijaitsee zeniitin eli taivaanlaen lähellä samalla puolella taivasta kuin aurinko. Sen korkeus taivaalla vaihtelee auringon korkeuden mukaan, mutta se sivuaa aina mahdollista 46 asteen ylläsivuavaa kaarta. Auringon korkeuden ylittäessä 32 astetta kaari ei enää näy. Yleensä samaan aikaan zeniitinympäristön kaaren kanssa taivaalla näkyvät myös sivuauringot, jotka syntyvät samoista laattakiteistä kuin zeniitinympäristön kaari.
Zeniitinympäristön kaari näkyy Suomessa keskimäärin 40 kertaa vuodessa, ja erityisen värikkäänä muutaman kerran vuodessa.
Horisontinympäristön kaari.
Horisontinympäristön kaari on saman halon toinen osamuoto, joka näkyy auringon alapuolella horisontin suuntaisesti. Horisontinympäristön kaari näkyy vain, jos auringon korkeus on vähintään 58 astetta, joten Suomessa sitä ei voi nähdä auringonvalolla. Etelämpänä se on yleinen, ja Suomessakin sen voi nähdä keinovalolla jääsumussa. Horisontinympäristön kaari sivuaa 46 asteen allasivuavaa kaarta.
Brian Gubby

Brian Gubby (s. 17. huhtikuuta 1934 Epsom, Surrey) on entinen brittiläinen F1-kuljettaja. 
Formula 1.
Gubby osallistui yhteen F1-osakilpailuun kaudella 1965, Britannian GP:hen. Hän kuitenkin karsiutui eikä päässyt starttaamaan kilpailuun. Syynä oli hänen autonsa vaihdelaatikon oikutteleminen aika-ajoissa, koska hänellä ei ollut riittävästi rahaa uuden vaihtamiseen. Hän osallistui myös MM-sarjaan kuulumattomiin kilpailuihin.
Liikemiehenä.
Gubby oli jockeyn poika ja hän ryhtyi kilpahevosten kouluttajaksi urheilu-uransa jälkeen. Lisäksi hän harjoitti hotelli- ja kiinteistöbisnestä.